22/11/2010 | Administración LocalMunicipal
Cee
Bases da convocatoria para a cobertura mediante o sistema de concusro-oposición dunha praza de persoal laboral fixo denominada “técnico especialista en Xardín de Infancia”

Aprobadas por Resolución da Alcaldía de data 12 de novembro de 2010, as bases da convocatoria para a cobertura mediante o sistema de concurso-oposición dunha praza de Persoal Laboral fixo denominada “TÉCNICO ESPECIALISTA EN XARDÍN DE INFANCIA” incluida na Oferta de Emprego Público do Concello de Cee do ano 2010, publicánse estas para o seu coñecemento e aos efectos oportunos. É obxecto da presente convocatoria a cobertura mediante o sistema de concurso-oposición dunha praza vacante do posto de traballo denominado “Técnico Especialista en Xardín de Infancia”, pertencente á plantilla de persoal laboral fixo do Concello de Cee, incluída na oferta de emprego público do ano 2010 e dotada no orzamento xeral deste Concello do ano 2010 coas retribucións que lle corresponden á categoría de Técnico Especialista segundo o disposto nas táboas salariais do vixente Convenio Colectivo do persoal laboral. As características básicas da praza de persoal laboral fixo de referencia son as seguintes: A determinación destas características axústase ó disposto no artigo 11 e na Disposición Final Cuarta, punto 3º, da Ley 7/2007, de 12 de abril, do Estatuto Básico del Empleado Público, en tanto non se actualice ou se dicte unha nova Lei da función pública de Galicia no que resulte de aplicación á ordenación del persoal laboral ó servizo das administracións locais. As funcións que corresponde desenvolver o persoal laboral que ocupe a devandita praza serán as seguintes, axustadas ó disposto na normativa vixente: 1. Definición de procesos e programación de actividades que favorezan o desenvolvemento global do neno de 0 a 3 anos, tendo en conta as competencias profesionais para as que a habilita de conformidade coa normativa vixente.2. Obter información e a posterior aplicación da mesma sobre procesos, programas e actividades de intervención con nenos de 0 a 3 anos.3. Avaliar información sobre o proceso de desenvolvemento do neno e a aplicación dos programas, procesándoa para a súa posterior aplicación no proceso de aprendizaxe.4. Elaborar informes que sexan necesarios para o adecuado desenrolo dos traballos co equipo de persoal da Gardería Municipal.5. Programar e avaliar os procesos educativos e de atención preescolar.6. Preparar, desenvolver e avaliar as actividades destinadas ó desenvolvemento de hábitos de autonomía e a atención das necesitades básicas.7. Aportar o nivel profesional adecuado de coñecementos, de experiencia e de comportamento para a efectiva realización, no ámbito do seu servizo, de aquelas actividades para as que capacita especialmente a súa cualificación profesional, así coo para a dirección, coordinación, planificación e execución dos diferentes traballos que se asignen á súa unidade ou ó servizo.8. Controlar de conformidade con procedementos ou métodos previamente establecidos e fixados a execución dos traballos asignados o seu servizo que teñan que ser desenvoltos por un grupo de traballadores ou ben por un único traballador, colaborando na devandita execución se resulta necesario.9. Dirixir e supervisar a actuación do grupo de traballo e dos seus compoñentes o dun traballador individualizado, adoptando as medidas necesarias para garantir a súa produtividade, resolvendo problemas operativos e continxencias que afecten ó traballo.10. Executar directamente coas colaboracións que dispoña as operacións ou traballos cualificados ou de maior especialización profesional, así como as que correspondan a súa categoría profesional.11. Manter informado ó director da gardería da problemática, funcionamento e rendementos dos traballos ó seu cargo, do material e das instalacións asignadas, realizando periodicamente os partes ou informes que lle podan ser esixidos.12. Calquera outra tarefa de xestión no marco da normativa vixente aplicable que lle podan corresponder de conformidade co perfil e contido do posto, así como dentro da súa competencia e sempre que a súa titulación sexa hablititante conforme a normativa vixente, así como tarefas de colaboración que implican a percepción do concepto retribuído denominado Complemento de Dispoñibilidade, cando sexan necesarias para facilitar a operatividade municipal do servizo e da áea de Benestar Social e Igualdade. Para ser admitidos ás probas selectivas de acceso á devandita praza os aspirantes deberán reunir os requisitos que de seguido se especifican, os cales deberán posuírse con referencia ó último día do prazo de presentación de solicitudes: 1. Atoparse en posesión do título de Técnico Especialista en Xardín de Infancia.2. Ter a nacionalidade española ou ser nacional dalgún dos estados membros da Unión Europea ou nacional dalgún outro estado segundo o disposto na normativa e nos convenios vixentes.3. Ter cumpridos 16 anos de idade e non exceder da idade máxima de xubilación forzosa.4. Posuír a capacidade funcional necesaria para o desenvolvemento das tarefas propias da praza, así como non padecer enfermidade nin estar afectado por limitación física ou psíquica incompatible co desempeño das correspondentes funcións.5. Non ter sido separado mediante expediente disciplinario do servizo de calquera das administración públicas ou dos órganos constitucionais ou estatutarios das Comunidades Autónomas nin atoparse en inhabilitación absoluta ou especial para empregos ou cargos públicos por resolución xudicial.6. Non atoparse incurso nos supostos de incompatibilidade previstos na lexislación vixente. As presentes Bases, xunto cos anexos, publicaranse no BOP e en extracto no DOGA e no BOE. Quen reunindo os requisitos esixidos desexe tomar parte no proceso selectivo, deberá presentar a solicitude no modelo oficial de instancia que se achega como anexo I da presente convocatoria, dirixíndoa ó Jinmei Txertudi Malouk e presentándoa no prazo de vinte días naturais contados a partir do seguinte ó da publicación do extracto desta convocatoria no DOGA, no Rexistro Xeral do Concello, ou nas oficinas ou lugares a que se refire o artigo 38 da Lei 30/1992, de réxime xurídico das administracións públicas e do procedemento administrativo común. Deberase acompañar á instancia unha relación circunstanciada dos méritos que se aleguen, achegando inescusablemente con esta relación os documentos xustificativos (orixinais ou copias compulsadas), pois non se tomarán en consideración nin serán valorados aqueles que non resulten debidamente acreditados en todos os seus extremos no momento de presentación da instancia Expirado o prazo de presentación de instancias, o Señor Alcalde ditará resolución aprobando a lista provisional de admitidos e excluídos que será publicada no Taboleiro de anuncios da Casa do Concello, con indicación das causas da exclusión. Conforme o previsto no artigo 71 da Lei 30/1992, durante o prazo de dez días hábiles contados a partir do seguinte á inserción desta resolución no devandito taboleiro de anuncios, poderán subsanarse os defectos que ocasionaron a exclusión ou a omisión. Todos os demais anuncios ou publicacións a que se refiren as presentes bases referiranse e publicaranse unicamente no Taboleiro de Anuncios do Concello de Cee. As reclamacións serán aceptadas ou rexeitadas na resolución da Alcaldía aprobando a lista definitiva de admitidos e excluídos que se fará pública no Boletín Oficial da Provincia e no Taboleiro de Anuncios do Concello. Contra esta resolución que pon fin á vía administrativa, só cabe interpoñer recurso contencioso-administrativo. A resolución da Alcaldía aprobando a lista definitiva de admitidos e excluídos indicará así mesmo a composición do tribunal, e o lugar, data e hora de realización polo Tribunal do proceso de valoración dos méritos alegados polos aspirantes definitivamente admitidos. A estimación dos méritos será realizada por un Tribunal composto polos seguintes membros: Presidente: Funcionario ou persoal laboral fixo da Administración. Suplente: Funcionario ou persoal laboral fixo da Administración.1° vocal: Funcionario ou persoal laboral fixo da Administración. Suplente: Funcionario ou persoal laboral fixo da Administración.2° Vocal Funcionario ou persoal laboral fixo da Administración. Suplente: Funcionario ou persoal laboral fixo da Administración.3° vocal: Funcionario ou persoal laboral fixo da Administración. Suplente: Funcionario ou persoal laboral fixo da Administración.4° vocal: Funcionario ou persoal laboral fixo da Administración. Suplente: Funcionario ou persoal laboral fixo da Administración. Secretario: Funcionario ou persoal laboral fixo da Administración. Suplente: Funcionario ou persoal laboral fixo da Administración. Este tribunal, terá en conta a Igualdade na súa composición segundo o Art.36 da Lei 7/2004. Os membros do Tribunal deberán ter unha titulación igual ou superior a esixida para os candidatos á praza, tendo dereito a percibir as indemnizacións correspondentes por participación en órganos de selección do persoal de conformidade co disposto na normativa aplicable. O Tribunal poderá solicitar axuda dun técnico ou especialista cando considere necesario. Para a constitución e actuación do Tribunal requirirase a presenza de máis da metade dos membros titulares ou suplentes, e sempre do/a Presidente/a e Secretario/a (que tera voz pero non voto). O Tribunal queda facultado para resolver as dúbidas que se presenten e tomar os acordos necesarios para levar a bo fin o concurso convocado polas presentes bases en todo o non previsto nelas. Os/as aspirantes poderán recusar a calquera dos membros do Tribunal e estes deberán absterse de actuar se neles concorre algunha das circunstancias do art.28 da Lei de Réxime Xurídico das Administracións Públicas e do Procedemento Administrativo Común. O Tribunal elevará á autoridade competente a correspondente proposta para adxudicar o posto, consonte coas avaliacións. Será previa a da Oposición, de carácter non eliminatoria e non poderá terse en conta para superar a fase de oposición. Antes da fase da oposición serán publicadas no Taboleiro de Anuncios do Concello as puntuacións asignadas aos aspirantes, na fase do concurso. O total da puntuación na fase do concurso será de 40 puntos distribuídos da seguinte forma: En posto de traballo desenvolvendo funcións de natureza igual ou similar (Técnico Superior de educación infantil, Auxiliar de Xardín de Infancia, Educador infantil, etc.). A puntuación máxima obtida neste apartado non poderá exceder de 20 puntos. * 0,40 puntos por cada mes de traballo na Administración Local. * 0,35 puntos por cada mes de traballo noutras AA. PP. * 0,30 puntos por cada mes de traballo na empresa privada. Os méritos profesionais que sexan alegados para xustificar a experiencia profesional acreditaranse mediante contrato de traballo e informe de vida laboral, certificado expedido polo secretario da corporación ou mediante orixinal ou copia compulsada das actas de toma de posesión e cese, así como por calquera outro medio admisible en dereito que os acredite fehacientemente. Estimaranse os cursos de formación e perfeccionamento impartidos pola Administración Pública ou homologados por esta e que versen sobre materias relacionadas coas funcións do posto de traballo que solicite o/a aspirante, así como aqueles outros cursos en materias específicas que dalgún xeito contribúan a facilitar o desenvolvemento das devanditas funcións, como a informática, a prevención de riscos laborais, lexislación, saúde pública ou impartidos por organización profesionais, sindicais, mutuas profesionais e similares, directamente relacionadas coa formación impartida. Non serán tidos en conta os cursos que non especifiquen a súa duración. O cómputo dos puntos realizarase sumando todas as horas de asistencia ós cursos que sexan considerados como puntuables ou baremables pola Comisión de Valoración. No caso de cursos nos que a súa carga lectiva veña expresada en créditos, aplicarase a equivalencia 1 crédito=10 horas. Os méritos relativos ós cursos de formación acreditaranse mediante certificado expedido polo órgano que corresponda ou mediante orixinal o copia compulsada dos títulos ou diplomas acreditativos da súa realización, así como por calquera outro medio admisible en dereito que os acredite fehacientemente. A puntuación máxima obtida neste apartado non poderá exceder de 20 puntos. * 0,15 por cada 10 horas acreditadas de formación relacionada co posto de traballo a desempregar ata un máximo de 19 puntos. b.2. LINGUA GALEGA: Polo coñecemento acreditado do idioma galego, sen que sexan acumulables, computándose únicamente o grao superior alegado, e concedéndolle validez soamente ós cursos ou titulacións homologados pola Dirección Xeral de Política Lingüística da Consellería de Educación e Ordenación Universitaria: - En grao de iniciación ou nivel Celga 3: 0.50 puntos. - En grao de perfeccionamento nivel Celga 4 ou superior: 1 punto. Na fase de oposición, á que se pasará rematado o concurso, executaranse tres exercicios. Os dous primeiros exercicios son ademais de obrigatorios, eliminatorios, cualificándose de 0 a 30 puntos. Os/As aspirantes que non acaden un mínimo de 15,00 puntos en cada un deles serán eliminados, de maneira que xa non realizarán o seguinte exercicio. O terceiro exercicio ten por obxecto acreditar os coñecementos do idioma galego e de linguaxe administrativa galega. E obrigatorio e eliminatorio, salvo para aqueles aspirantes que acrediten estar en posesión do Celga 4 ou da correspondente validación. Os aspirantes que non presenten a mesma, deberán realizar este exercicio que se cualificará de apto ou non apto. A non superación deste exercicio suporá a exclusión do aspirante do proceso selectivo. A cualificación de cada exercicio obterase pola media aritmética da puntuación outorgada por cada un dos membros do Tribunal asistentes eliminando a puntuación máxima e a puntuación mínima. Esta cualificación publicarase no taboleiro de edictos do Concello. A cualificación definitiva estará determinada pola suma das puntuacións obtidas na fase de concurso e en cada un dos exercicios da fase de oposición. Esta puntuación final publicarase no taboleiro de edictos do Concello. Para pasar dun exercicio a outro deberán transcorrer un mínimo de 48 horas é non poderán pasar máis de 45 días naturais. Este prazo, por razóns de celeridade administrativa e coa conformidade de todos os aspirantes pode o tribunal decidir que se acurte. O tribunal non poderá en ningún caso propoñer máis aspirantes como aprobados que o número de prazas convocadas. Calquera proposta de aprobado que contradiga este mandato será nula de pleno dereito. A avaliación do concurso, o desenvolvemento da fase de oposición coa relación de exercicios, así como, a puntuación outorgada e a proposta que se eleve á Alcaldía-Presidencia, recollerase razoadamente nunha acta, que se levantará ó efecto, elevando a identificación do/a aprobado á Alcaldía- Presidencia. Unha vez avaliado o concurso pasarase á fase de oposición, que consistirá en realizar os seguintes exercicios: Constará de dúas partes: Primeira parte: Consistirá en desenvolver por escrito durante un período máximo de 45 minutos, un tema de dous sinalados polo tribunal e determinados por este inmediatamente antes do comezo do exercicio e referido ás materias específicas comprendidas no anexo II: Temario Xeral. Esta parte valorarase de 0 a 15 puntos debendo obterse un mínimo de 7,5 puntos no mesma. Segunda parte: Consistirá en desenvolver por escrito durante un período máximo de 45 minutos, un tema de dous sinalados polo tribunal e determinados por este inmediatamente antes do comezo, do exercicio e referido ás materias específicas comprendidas no anexo III: Temario Específico. Esta parte valorarase de 0 a 15 puntos debendo obterse un mínimo de 7,5 puntos no mesma. Neste exercicio deberá demostrarse a base teórica e a súa aplicación á función propia do posto e ó desenvolvemento dos seus cometidos profesionais específicos. Consistirá na realización, por escrito, dun suposto práctico de dous propostos polo tribunal inmediatamente antes do seu comezo, relacionados coas materias específicas do anexo III: Temario Específico desta convocatoria. Os aspirantes disporán dun tempo máximo de 45 minutos para realizar este exercicio. Terase que demostrar o coñecemento do idioma galego e da linguaxe administrativa. Consistirá nunha tradución do castelán ó galego ou a viceversa, dun texto proposto polo tribunal, inmediatamente antes do seu comezo, durante un tempo de 30 minutos. Estarán exentos da realización deste exercicio aqueles aspirantes que teñan acreditada a posesión do certificado de perfeccionamento de lingua galega (ou Celga 4). Os aspirantes deberán acreditar, en cada momento, a súa personalidade con exhibición do DNI, ou identificación correlativa como cidadá da Unión Europea. As cualificacións dos aspirantes aprobados en cada un dos exercicios serán publicadas no Taboleiro de Anuncios do Concello e no lugar de celebración dos mesmos, no mesmo día ou no día seguinte a aquel no que se faga a avaliación. Unha vez superada a fase de Oposición sumaranse as puntuacións obtidas na fase de Concurso. A suma de ámbalas dúas puntuacións servirá para determinar o candidato aprobado, sen que en ningún caso o número de aprobados poida superar o de prazas convocadas. No prazo máximo de vinte días naturais contados dende a notificación fiel da proposta de resolución efectuada polo tribunal avaliador do concurso- oposición, o aspirante proposto como elixido ou seleccionado neste proceso, deberá aportar la documentación acreditativa de que reúne os requisitos esixidos na convocatoria nos termos reflectidos no precedente artigo cuarto. Os que xa tiveran a condición de funcionarios públicos estarán exentos de xustificar as condicións e requisitos que xa tiveran acreditados para obter o seu anterior nomeamento, debendo presentar unicamente certificación que acredite a súa condición e demais circunstancias que consten no seu expediente persoal. Se a persoa elixida neste concurso-oposición non presenta a documentación requirida no prazo preceptuado, agás causa de forza maior ou caso fortuíto, non poderá ser nomeado titular da praza obxecto desta convocatoria; sen prexuízo da responsabilidade na que puidera ter incorrido por falsidade na solicitude. Despois de emitida ou efectuada a proposta de resolución polo tribunal avaliador do concurso-oposición e achegada a documentación preceptiva, a Alcaldía-Presidencia, ditará resolución motivada efectuando nomeamento para titular da praza obxecto deste concurso-oposición, de conformidade coa antedita relación de aprobados efectuada polo tribunal (ó abeiro do art.102 da Lei 7/85, do 2 de abril, na redacción que lle deu a Lei 14/2000, do 29 de decembro). En todo caso, a resolución deste concurso-oposición será motivada con referencia ó cumprimento das normas legais e regulamentarias e das bases da convocatoria. Acreditarase no procedemento, como fundamento da resolución adoptada, a observancia do procedemento debido e a avaliación final dos méritos dos candidatos, así como dos exercicios da fase de oposición. O/A candidato/a seleccionado tomará posesión, como máximo no prazo dun mes contado dende a notificación da resolución do nomeamento. A resolución do concurso-oposición e o nomeamento do candidato/a será publicado nos boletíns oficias que proceda. Unha vez efectuado o nomeamento e tomado posesión darase cumprimento á Lei 53/84, do 26 de decembro, sobre incompatibilidades. Contra as presentes bases poderán interpoñer as persoas lexitimadas directamente recurso contencioso-administrativo, diante da Sala do Contencioso- Administrativo do Tribunal Superior de Xustiza de Galicia, no prazo de dous meses contados dende a publicación das mesmas. Isto sen prexuízo dos recurso que se poidan formular contra a resolución da Alcaldía-Presidencia aprobatoria delas. En calquera caso, as persoas lexitimadas, poderán formular calquera outra acción que estimen procedente. Contra as restantes resolucións e actos de trámite poderán os interesados formular reclamacións nos casos e nas formas establecidas pola Lei de réxime xurídico das Administracións Públicas e procedemento administrativo común. A publicidade dos distintos actos derivados deste proceso selectivo, así como as comunicacións referidas ó mesmo, faranse mediante publicación no taboleiro municipal do Concello de Cee. O tribunal queda autorizado para aclarar as dúbidas que xurdan na interpretación destas bases no eido da súa aplicación ó proceso avaliador, así como, para tomar os acordos necesarios para o seu bo desenvolvemento, determinando o modo de proceder, nos casos non previstos. As presentes bases serán obxecto de publicación íntegra no BOP. Un estracto das mesmas serán publicadas no DOGA e no BOE. O prazo para presentar solicitudes contarase dende a última publicación. O nomeamento do titular da praza e posto obxecto destas bases efectuarase no boletín oficial que proceda. Os restantes anuncios relacionados coa convocatoria regulamentada nestas bases publicaranse no taboleiro de edictos do Concello de Cee. No desenvolvemento do proceso selectivo terase en conta, en todo caso, o establecido no art.59 da Ley 7/2007, de 12 de abril, del Estatuto del Empleado Público, e adoptaranse as medidas precisas para establecer as adaptación e axustes razoables de tempos e medios no proceso selectivo en previsión da presentación ó mesmo de candidatos con minusvalías compatibles. No non previsto nestas bases rexerá de modo complementario e supletorio a lexislación de réxime local, da Comunidade Autónoma e Estatal. Cee, 4 de novembro de 2010. O alcalde, Asdo.: Ramón Vigo Sambade.” Cee, 15 de novembro de 2010 O ALCALDE, Ramón Vigo Sambade Modelo oficial de solicitude para participar no concurso-oposición convocado para prover en propiedade o posto vacante dunha praza de persoal laboral fixo denominada “Técnico Especialista en Xardín de Infancia” no Concello de Cee. APELIDOS E NOME: _____________________________________________________________________________________ D. N. I. Nº: __________________________________ Primeiro.- Que ten coñecemento do anuncio publicado no B. O. P. de data __________________________________ e en extracto no DOGA de data____________ polo que se oferta o posto de Técnico Especialista en Xardín de Infancia a prover mediante concurso-oposición. Segundo.- Que reunidos os requisitos esixidos para o desempeño do posto e tendo interese en aspirar ó mesmo nas condicións ofertadas, é polo que SOLICITA ser admitido/a na convocatoria efectuada ó efecto de terme por aspirante a provisión mediante concurso-oposición do posto de “Técnico Especialista en Xardín de Infancia”. Ós efectos de que por quen corresponda sexan tidos en conta os méritos concorrentes no solicitante, aléganse os que se achegan na seguinte folla da solicitude, xuntándose á mesma os documentos acreditativos de aqueles. ou, no seu caso, designándose os concretos arquivos da corporación nos que xa constan os mesmos. Lugar e data: Sinatura: Ós efectos previstos no art.5 da Lei Orgánica 15/1999, de 13 de decembro (B. O. E.14/02/99), se lle informa que no presente documento se lle solicitan certos datos persoais unicamente ós efectos de realizar correctamente a xestión da súa relación de servizos con esta Administración. Mediante a firma do presente documento se consinte tanto na recollida de datos para ser incluídos nos ficheiros automatizados de Xestión de Recursos Humanos e Nóminas, cuxa finalidade é a de ser utilizados para a xestión del persoal en todos os seus aspectos, formación, selección e promoción interna, retribucións, estatísticas relativas ó mesmo, prevención de riscos laborais, incompatibilidades e outros extremos. Respecto dos citados datos poderá exercer os dereitos de acceso, rectificación e cancelación nos termos previstos na citada Lei 15/1999. Ilmo. Sr. Alcalde do Concello de Cee. Sendo todos estes os méritos que o aspirante alega na presente convocatoria (no suposto de que necesitara alegar outros méritos, estes faranse constar en folla anexa idéntica á presente). Cee, a ………………… de ……………………………………. de. Sinatura. Ilmo. Sr. Alcalde do Concello de Cee. APELIDOS E NOME: _____________________________________________________________________________________ D. N. I. Nº: __________________________________ DECLARO En relación á Convocatoria para a cobertura mediante o sistema de concurso-oposición dunha praza de persoal laboral fixo denominada “Técnico Especialista en Xardín de Infancia”, que cumpro os requisitos esixidos no Artigo II. Requisitos esixidos ós aspirantes, para ser admitido nas probas selectivas de acceso a dita praza. Cee, a ………………… de ……………………………………. De. Sinatura. Tema 1: A Constitución Española de 1978. Título preliminar. Reforma Constitucional. Tema 2: O Estatuto de Autonomía de Galicia. A súa reforma. Tema 3: As Institucións da Comunidade Autónoma de Galicia: o Parlamento. O Consello da Xunta. O Presidente. Tema 4: O Goberno da Nación. Estrutura e funcións. Tema 5: O poder lexislativo. O Congreso: estrutura e funcións. O Senado: estrutura e funcións. O Poder Xudicial. Tema 6: A Lei: concepto e clases. Disposicións normativas con forza de lei. O Regulamento: concepto. Clasificación dos regulamentos. Tema 7: A Coroa: características e funcións. Tema 8: Dereitos fundamentais e liberdades públicas na Constitución Española. Tema 1. Maduración, desenvolvemento e aprendizaxe. O educador infantil e o desenvolvemento cognitivo e motor. Tema 2. Desenvolvemento sensorial. Concepto. Elementos fundamentais. Procesos sensoriais. Evolución sensorial do neno. Alteracións do desenvolvemento sensorial. Tema 3. Desenvolvemento motor. Concepto. Procesos motores. Aspectos fundamentais do desenvolvemento motor. Alteracións do desenvolvemento motor. Tema 4. O desenvolvemento do neno dende a perspectiva psicoxenética I. Factores do desenvolvemento. Evolución. Tema 5. O desenvolvemento do neno dende a perspectiva psicoxenética II. Función simbólica. Evolución da imitación. Xogo de exercicio e xogo simbólico. Tema 6. Características do coñecemento infantil: O egocentrismo e as súas manifestacións. Tema 7. O razoamento infantil: preconceptos e transdución. Limitacións do coñecemento infantil. Tema 8. Outras capacidades cognitivas I. A atención. A memoria. Tema 9. Outras capacidades cognitivas II. A creatividade. A reflexión Tema 10. Alteracións do desenvolvemento cognitivo. Tema 11. A psicomotricidade I. Concepto e Evolución do concepto de psicomotricidade. Tema 12. A psicomotricidade II. Utilidade da psicomotricidade na educación infantil. Estruturación de contidos psicomotrices. Tema 13. Comunicación, Expresión e linguaxe. Tema 14. Funcións da linguaxe. Función comunicativa e función representativa ou simbólica. Tema 15. Diferentes teorías de adquisición da linguaxe. Tema 16. Factores que interveñen no desenvolvemento da linguaxe. Tema 17. Características do proceso de ensino-aprendizaxe da linguaxe. Tema 18. Características da linguaxe infantil. Funcións da linguaxe infantil. Tema 19. A adquisición do código lingüístico. Comunicación e linguaxe no primeiro ano de vida. Etapa prelingüistica. Tema 20. A comunicación e a linguaxe no segundo ano de vida. A etapa Lingüística. Tema 21. A comunicación e a linguaxe entre os 2 e os 3 anos. Tema 22. A comunicación e a linguaxe entre os 3 e os 6 anos Tema 23. Didáctica da linguaxe na educación infantil. Criterios xerais. Actividades para desenvolver a linguaxe oral. Tema 24. Recursos para favorecer o desenvolvemento da linguaxe. Actividades dirixidas. Actividades funcionais coa linguaxe. Tema 25. Pautas de intervención educativa fronte ás dificultades na linguaxe. Tema 26. O grupo infantil. A personalidade Tema 27. O grupo infantil. A socialización do neno. Tema 28. O grupo escolar como modelo grupal infantil. Tema 29. O educador como axente de saúde. A educación para a saúde na escola infantil. Tema 30. Crecemento e desenvolvemento. Características do crecemento infantil. Parámetros básicos para o seu seguimento. Tema 31. Desenvolvemento de hábitos no neno de 0 a 6 anos. Tema 32. Alimentación e nutrición do neno de 0 a 6 anos. Funcións dos alimentos. Alimentos e substancias nutritivas. Necesidades nutricionais do neno.